۱۴۴۶-۶-۲۲تاریخ نشر شوی خبرونه بلخ ‏په بلخ ولایت کې د بې سرپرسته کونډو لپاره د خیاطۍ او ګلدوزۍ د زده کړو ښوونیز مرکزونه پرانستل شول! نن سه شنبه د جمادی الآخر د میاشتې پر ۲٢مه، د ‎#افغانی_سرې_میاشتې له لوری د بلخ ولایت د مرکز اړوند په بېلابېلو ناحیو کې د بې سرپرسته کونډو د ځان بسیاینې په موخه د خیاطۍ او ګلدوزۍ د زده کړو نهه ښوونیز مرکزونه پرانستل شول. د قطر د سرې میاشتې په مالی ملاتړ به په یادو ښوونیزو مرکزونو کې ١٠٠ بې سرپرسته کونډو ته د خیاطۍ او ګلدوزۍ برخه کې د درې میاشتنیو زده کړو زمینه برابره شی چې د خیاطۍ د زده کړې هرې کورنۍ ته به ۲۶ قلمه او د ګلدوزۍ د زده کړې ترلاسه کولو هرې بې سرپرسته کورنۍ ته ۱۴ قلمه توکی وسپارل شی. یاده دې وی چې د خیاطۍ او ګلدوزۍ اړوند توکو ټول لګښت شاوخوا یو میلیون دوه سوه شل زره افغانۍ کېږی. پکتیکا ‏پکتیکا ولایت کې ۱۱۷ تنه زده کونکو ته ښوونیز خدمات! د ‎#افغانی_سرې_میاشتې اړوند د پکتیکا ولایت ښوونیز مرکز کې د تېرو ۳ میاشتو په ترڅ کې ۱۱۷ زده کوونکو ته د اسلامی ښوونې، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره شوې. یاده موده کې ۳۳ تنه زده کونکی د زده کړو له بشپړولو وروسته فارغ او پاتې ۸۴ تنه لا هم په زده کړو بوخت دی. مرکزی ریاست ‏د افغانی سرې میاشتې مرکزی مرستون کې له ۱۶۳ بې سرپرسته کورنیو سره نغدی مرسته ترسره شوه! نن سه شنبه د جمادی الآخر د میاشتې پر ۲۲مه، د ‎#افغانی_سرې_میاشتې له لوری په کابل مرکزی مرستون کې د نړیوال فدراسیون په مالی همکارۍ پر ۱۶۳ بې سرپرسته کورنیو په ټولیز ډول (۸۱۵۰۰۰) اته سوه پنځلس زره افغانۍ نغدی مرسته ووېشل شوه، چې هرې کورنۍ ته په کې ۵۰۰۰ افغانۍ ورکړل شوې